પાર્થિવ પટેલ અત્યારે બહુ સારા ફૉર્મમાં છે. તેણે છેલ્લી ત્રણ રણજી મૅચના છ દાવમાં એક સદી તથા ત્રણ અર્ધસદી ફટકારી છે અને કુલ ૧૩ કૅચ પકડ્યા છે. તે લેફ્ટ-હૅન્ડ બૅટ્સમૅન હોવાથી ઇંગ્લૅન્ડના લેગ-સ્પિનર તથા લેફ્ટ-આર્મ સ્પિનર અનુક્રમે આદિલ રશીદ અને ઝફર અન્સારી સામે સારું રમશે એવું સિલેક્ટરોને લાગ્યું છે. તે ઓપનિંગ બૅટ્સમૅન પણ છે, પરંતુ મુરલી વિજય તથા લોકેશ રાહુલની હાજરી હોવાથી કયા ક્રમે રમશે એ જોવાનું રહ્યું.